recursal/SuperWikiNEXT-32B huggingface dataset:
Eit humoristisk kort frå skotåret 1908 som viser kvinner som lurer på ein ung mann. Skotår var tradisjonelt det einaste året då også kvinner kunne fri. 
Eit **skotår** er eit år som er litt lengre enn eit normalt år. «Skot» viser til at ein «skyt inn» ein ekstra tidsbolk i året. I vestleg tidsrekning inneber dette at året har éin dag meir enn normalår. I lunisolarkalendrar som den babylonske, jødiske og den gamle romerske har skotår ein ekstra *skotmånad*.

Jorda brukar ca. 365,2422 dagar på ein runde rundt sola. Eit normalt år har 365 dagar, med 28 dagar i februar. I eit skotår har februar ein ekstra dag, skotdagen eller skotårsdagen, 29. februar, og samla 366 dagar for heile året. Grunnen til at den ekstra dagen vart lagt til februar, og grunnen til at februar er så mykje kortare enn dei andre månadene er at i den eldre romerske kalenderen var mars den første månaden i året og februar den siste. 

Ein kuriositet er at den «nye» dagen ikkje vart lagt sist i månaden, men etter den 24. februar. Den 24. februar var av romarar kalla *dag 6 før Kalendæ* i mars. Skotdagen vart då kalla den andre dag 6 før Kalendæ i mars. Kalendæ er romarane sitt namn på den første dagen i månaden, og dei rekna seg bakover til Kalendæ, der dag 1 før Kalendæ var Kalendæ sjølv. Han vart kalt *ante diem bis sextum Kalendas Martias*, eller forkortet *bissextum*, derfor det engelske ord *bissextile* for skotår. 

Eit skotår er normalt kvart fjerde år — i alle årstal som er delelege med 4. Unnataket er hundreåra (1700, 1800, 1900 osv.), som ikkje har skotår med mindre dei også er delelege med 400 (1200, 1600, 2000, 2400 osv.). Det var såleis skotår i 2000, men skotåret fell bort i 2100. Denne fordelinga av skotår vart innført i Noreg med den gregorianske kalenderen i år 1700.

Kjelder
-------


* «Skuddag», *Store norske leksikon*, 14. februar 2009, henta 13. august 2014


|  |  |
| --- | --- |
| Autoritetsdata | 
* Store norske leksikon
* GND

 |
**Ola Torsteinsson Lyngstad** (7. oktober 1894–11. februar 1952) var ein norsk landbruksbyråkrat og politikar frå Øystre Slidre. Han var «ein dugande skipingsmann og gjæv vegbrøytar for alt han arb[eidde] for» og som representerte Oppland og partiet Venstre på Stortinget i perioden 1945-49.

Liv og gjerning
---------------

Lyngstad gjekk Valdres folkehøgskule vinteren 1911/12, fylkesslandbruksskulen på Storhove 1912-14 og Statens Småbrukslærarskule 1917/18. Han var så eitt år småbrukslærar, deretter var han tilsett i Norsk Bonde- og Småbrukarlag fram til 1924. 1921-22 redigerte han jordbrukstidsskriftet Vort Land og 1922-25 lagsbladet Småbrukaren. Åra 1924-27 var han gardbrukar i heimbygda. Frå 1927 til -52 var han fylkesagronom i Oppland.

Lyngstad skipa i 1924 Landslaget for Telemarks-geit, eit lag han var formann i fram til 1946, då laget gjekk inn i Norsk sau- og geitalslag, med Lyngstad som formann til 1952.

I 1936 tok han over som fylkesformann i Radikale Folkeparti. Fredssommaren 1945 gjekk Radikale Folkeparti i samarbeid med Venstre, og Lyngstad vart vald til stortingsrepresentant for Venstre hausten 1945. På Tinget var han nestformann i Skog- og vassdragskomiteen. Ved stortingsvalet i 1949 lukkast han ikkje å verte attvald.

Kjelder
-------

1. ↑  Norsk Allkunnebok VIII:298

* Norsk Allkunnebok. VIII. Bandet. 1958
* Stortingsbiografi


|  |  |
| --- | --- |
| Autoritetsdata | 
* PolSys

 |
**Ask** er eit mannsnamn, frå norrønt *askr*, treslaget ask. I norrøn gudelære var Ask og Embla dei første menneska på jorda. **Ask** er oftare brukt som etternamn. Spesielt folk frå ein av dei mange gardane med namnet Ask, har tatt gardsnamnet som slektsnamn.

### Bruken av namnet i Noreg

Namnet kom i bruk i Noreg like før førre hundreårsskifte, registrert i Bergen 1897.  
Tidlegare på 1800-talet vart namnet ved eit par høve brukt som mellomnamn, men dette mellomnamnet kan også ha opphav i etternamnet Ask. Namnet var sidan i sporadisk bruk, mest omkring midten av 1960-åra, men frå midten av 1980-åra har populariteten auka monaleg. 

* I folketeljinga frå 1900 var det 1 person som hadde *Ask* som første fornamn
* I 2010 har 648 menn *Ask* som første fornamn.

Samtidig, i 2010, har 1262 personar Ask som etternamn.

Kjende namneberarar
-------------------

### Litterære figurar

* Ask, nemnd i  *Yggdrasil*
* Ask Burlefot, ein figur i romanen *Sangen om den røde rubin* av Agnar Mykle

Sjå òg
------

* Søk etter norsk namnestatistikk for Ask hjå Statistisk Sentralbyrå
* Folketeljingar i Digitalarkivet

Kjelder
-------

* Olav Veka: *Namneboka*, Det Norske Samlaget 1991 ISBN 2-521-3604-4

1. ↑  Folketeljinga 1910[*daud lenkje*]
**Olaf Martin Devik** (fødd 20. desember 1886 i Gjerdrum, død 14. april 1987 i Oslo)
var ein norsk fysikar og administrator. 

Han tok cand.real. i 1911 og studerte fysikk i Heidelberg 1913–1914. Han vart amanuensis i fysikk ved Universitetet i Oslo i 1914 og tok dr.philos. i 1931. I 1915 fekk han i oppdrag å organisere vêrvarsling og meteorologisk teneste for Nord-Noreg saman med Ole Andreas Krogness. Han vart tilsett ved Halddeobservatoriet frå 1915 til 1918 og ved Geofysisk institutt i Tromsø frå 1918 til 1922. Frå 1922 var han dosent i fysikk ved NTH og dessutan lærar ved Noregs lærarhøgskule frå 1923 til 1932. Han var medlem av Chr. Michelsens institutt frå 1932 til 1938 og ekspedisjonssjef for kulturavdelinga i Kirkedepartementet 1938–1956.

Devik er kjent som pedagog og lærebokforfatter. Han har offentleggjort ei rekkje populærvitskaplege artiklar i dagspresse og tidsskrift. Som leiar av forskingsarbeida ved Chr. Michelsens institutt har han utført viktige studium over ultraraud stråling, ulike belysningsspørsmål og korleis lyd breiar seg i lufta, med omsyn på bruk for å tryggje skipsfarten langs kysten.

Frå 1943 til 1945 var Devik i London som ekspedisjonssjef for Kirkedepartementet der. Etter andre verdskrigen la han ned eit stort arbeid med å bringe undervising og forsking ved norske høgare læreanstaltar på fote att, mellom anna ved skipinga av dei vitskaplege forskingsråda. Har utgjeve *Blant fiskere, forskere og andre folk* (1971).

Kjelder
-------

* «Olaf Martin Devik.». *Store norske leksikon*. 15. februar 2009. Henta 4. november 2013.

|  |  |
| --- | --- |
| Autoritetsdata | 
* Norsk biografisk leksikon
* Store norske leksikon
* Historisk befolkningsregister
* VIAF
* GND
* ISNI
* SUDOC

 |
**Rochemelon** (eller **Roche Melon**), **Rocciamelone** på italiensk, er eit fjell i Dei graiiske Alpane på grensa mellom Frankrike og Italia med ei høgd på 3 538 meter. Fjellet ligg 50 km vest for Torino. Rochemelon er det første fjellet i Alpane ein veit som nokon nådde toppen av. 

Bonifacius Rotarius (frå Asti) klatra til toppen av fjellet 1. september 1358 for å setje frå set eit lite metallbilete av Jomfru Maria, som takksemd for at han hadde overlevd fangenskap i Det heilage landet under Korstoga. 

Toppen av Rochemelon er målet for ein tradisjonell pilegrimstur kvart år den 5. august. Ein tre meter høg statue av Jomfru Maria vart reist her i 1899.

Landegrensa mellom dei to landa følgjer i dette området ikkje nøyaktig vasskiljet, og fjelltoppen ligg heilt på den italienske sida, og det same gjer toppen av isbreen *glacier de Rochemelon*. Dette arealet er om lag 4 km² og utgjer det einaste italienske området som er ein del av nedslagsfeltet til Rhône.

Sidan det er lett å nå fjellet (starten av stien opp til toppen er berre ein 90 minutts køyretur frå Torino) og har ei stor høgd med flott utsyn, er fjellet eit av dei mest vitja i Alpane.

Galleri
-------

* RocciameloneRocciamelone
* Sett frå Colle delle FinestreSett frå Colle delle Finestre
* Statuen av Jomfru MariaStatuen av Jomfru Maria

Bakgrunnsstoff
--------------

* Roche Melon på SummitPost

|  |  |
| --- | --- |
| Autoritetsdata | 
* VIAF
* GeoNames

 |
*For informasjon om den nolevande Venstre-politikeren, sjå Olaf Henning Thommessen. For komponisten, sjå Olav Anton Thommessen.*

**Olaf Anton Thommessen** (23. september 1851–10. februar 1942), også **Olav** eller **Ola**, var ein norsk journalist og politikar, kjend som redaktør i avisa *Verdens Gang* (1868–1923).

Han vart utdanna cand. jur. i 1877 og vart tilsett i avisa *Verdens Gang* i 1876. Frå 1878 til 1910 var han også redaktør i avisa, og gjorde ho til det viktigaste dagbladet for venstresida i Noreg. Gjennom sterkt politiske og polemiske leiarartiklar var han for ei tid den personen med størst innverknad i norsk presse.

Karikatur av Andreas Bloch i «Korsaren» frå 1905. Stortingspresident Berner vernar Amandus Schibsted i Aftenposten og Nils Vogt i *Morgenbladet* mot Olaf Thommessen frå *Verdens Gang*.
Han var aktiv under sprenginga av partiet Venstre i 1880-åra, der han var ein av leiarane for fraksjonen «det reine Venstre». Han knytte seinare sterke band til Christian Michelsen og vart ein av leiarane for partiet Frisinna Venstre som vart danna i 1909.

Etter ei konflikt med den økonomiske leiinga i Verdens Gang vende han redaksjonen ryggen og starta bladet *Tidens Tegn*, der han var redaktør og utgjevar fram til 1917.

Ein lite flatterande karikatur av Thommessen er hovudperson i romanen *Redaktør Lynge* av Knut Hamsun frå 1893.

Kjelder
-------

* *Denne artikkelen bygger på «Olaf Anton Thommessen» frå Wikipedia på bokmål, den 10. desember 2010.*

Litteratur
----------

* Christopher Hals Gylseth: *En forbannet svartmusket redaktør. Olav Thommessen og hans tid*, Tiden, Oslo 2006

|  |  |
| --- | --- |
| Autoritetsdata | 
* WorldCat
* BIBSYS
* Norsk biografisk leksikon
* Store norske leksikon
* Historisk befolkningsregister
* Lokalhistoriewiki
* VIAF
* GND
* LCCN

 |
| Vlorë |
| --- |
| Strandlina i VlorëStrandlina i Vlorë Strandlina i Vlorë |
| 

|  |
| --- |
| Byvåpenet til Vlorë |
| **Byvåpenet til Vlorë** |

 |
| Styresmakter |
| Land  Region | Albania  Vlorë |
| Grunnlagd | 500-talet fvt. |
| Borgarmeister | Shpëtim Gjika |
| Geografi |
| Flatevidd - By - Storbyområde |  42,7 km² 648 km² |
| Innbyggjarar  - By (2011) - Storbyområde | 79 513 104 827 |
| Koordinatar | 40°28′″N 19°29′″E﻿Koordinatar: 40°28′″N 19°29′″E﻿ |
| Høgd over havet | 0 m |
| Tidssone | UTC +1 (UTC1) |
| Plassering |
| Vlorë kommune innafor regionen VlorëVlorë kommune innafor regionen VlorëVlorë kommune innafor regionen Vlorë |

**Vlorë** (albansk *Vlorë* eller *Vlora*, gresk Αυλών, *Avlón* eller Αυλώνα, *Avlóna*) er ein kommune og den nest største hamnebyen i Albania etter Durrës med om lag 105 000 innbyggjarar (2011), og er hovudsete i regionen med same namn. Kommunen Vlorë ligg sørvest i Albania og grensar i nord til regionen Fier.

Administrativ inndeling
-----------------------

Kommunen vart oppretta gjennom ei admininistrasjonsreform i 2014, ved at dei tidlegare bykommunane Vlorë og Orikum vart slått saman med landkommunane Qendër Vlorë, Novoselë og Shushicë. Dei tidlegare kommunane inngår no som kommunaleiningar i den nye storkommunen. Kommunen har hovudsete i Vlorë.

Ved folketeljinga i 2011 hadde den dåverande bykommunen 79 513 innbyggjarar, medan dei fem kommunane som i dag utgjer storkommunen Vlorë, til saman hadde 104 827 innbyggjarar.

Fram til år 2000 var dei tidlegare by- og landkommunane ein del av distriktet Vlorë. Den dåverande bykommunen omfatta berre sjølve byen Vlorë.

Geografi
--------

Vlorë ligg på ei høgd nær Avlonabukta, ei vik i Adriahavet som nesten er heilt omringa av fjell. Hamna er den beste langs kysten av Albania, og den som ligg nærast Italia. Ho er verna av øya Saseno og Glossaneset.

Byen har ein fin utsjånad med minaretar og palass med hagar og olivenlundar rundt. Valonia, eit material som ein brukar ved garveri, er frøgøymet til ei eikenøtt som veks i området, og som har fått namnet sitt frå byen.

Soge
----

Vlorë er ein av dei eldste byane i Albania og vart grunnlagd på 500-talet fvt. som ein gresk koloni kalla Aulōn, og ein av tre slike koloniar langs kysten av Illyria. Han vart første gong nemn Klaudios Ptolemaios (Geographia, III, xii, 2). Andre geografiske dokument, slik som Peutinger sin «Tabula» og «Synecdemus» av Hierocles nemnar òg byen. Byen vart ei viktig hamn i Romarriket, då han var ein del av Epirus Nova.

Den 28. november 1912 utropte Ismail Qemali albansk sjølvstende i Vlorë.

Kjelder
-------

* *Denne artikkelen bygger på «Vlorë» frå Wikipedia på engelsk, den 30. august 2016.*

Referansar
----------

1. 1 2  Folketeljing 2011
2. 1 2  Kommunereforma i 2014
3. ↑  Regionreforma i 2000

Bakgrunnsstoff
--------------

* Vlora kommune, offisiell side (albansk og delvis engelsk)
* Byen Vlora (albansk) Arkivert 2005-08-12 ved Wayback Machine.
* Bilete av Vlorë (albansk)
* Bilete av Vlora

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* SUDOC
* NKC
* GeoNames
* MusicBrainz (area)

 |
Japanske prefektur, nummereringa svarar til ISO-koden i tabellen under
**Japan** er delt inn i 47 lokale administrative område: eitt storbydistrikt (都 To), Tokyo; ein krins (道 Dō), Hokkaidō; to byprefektur (府 Fu), Ōsaka og Kyoto); og 43 landlege prefektur (県 Ken). På japansk vert dei gjerne samla kalla *Todōfuken* (都道府県). 

Det noverande systemet vart etablert av Meiji-regjeringa i 1871 og er kjent som avskaffinga av Han-systemet. Sjølv om det i fyrsten fanst over 300 provinsar, vart talet redusert til 47 i 1888. Den lokale sjølvstyreloven frå 1947 gav meir politisk makt til prefektura, og opna for lokalt valde guvernørar. I 2003 gjorde statsminister Koizumi Junichiro framlegg om at regjeringa skulle slå saman dei noverande prefektura til rundt 10 regionale statar. Planen bar med seg at kvar region skulle ha større sjølvstyre enn dei noverande prefektura.

Under den noverande lokale sjølvstyreloven er kvart prefektur vidare delt inn i større byar (市 *shi*), mindre byar (町 *chō*), og landlege distrikt (郡 *gun*). Hokkaidō har også regionale kontor (支庁 *shichō*) som handsamar administrative funksjonar utanfor hovudstaden.

Kjelde
------

* *Denne artikkelen bygger på «Japans prefekturer» frå Wikipedia på bokmål, den 1. april 2011.*


| * v
* d
* e
Regionar og prefektur i Japan |
| --- |
| Hokkaido | Hokkaido |
| Tōhoku | Akita · Aomori · Fukushima · Iwate · Miyagi · Yamagata |
| Kantō | Chiba · Gunma · Ibaraki · Kanagawa · Saitama · Tochigi · Tokyo |
| Chūbu | Aichi · Fukui · Gifu · Ishikawa · Nagano · Niigata · Shizuoka · Toyama · Yamanashi |
| Kansai | Hyōgo · Kyoto · Mie · Nara · Osaka · Shiga · Wakayama |
| Chugoku | Hiroshima · Okayama · Shimane · Tottori · Yamaguchi |
| Shikoku | Ehime · Kagawa · Kōchi · Tokushima |
| Kyushu | Fukuoka · Kagoshima · Kumamoto · Miyazaki · Nagasaki · Ōita · Saga · Okinawa |
|  |
| --- |
| **Grønfink** |
| Grønfinkar. Hann oppe og ho nede. Foto: Andreas TrepteGrønfinkar. Hann oppe og ho nede. Foto: Andreas Trepte |
|
| **Utbreiing og status** |
| **Status i verda:** LC Livskraftig**Status i Noreg:** VU SårbarUtbreiinga av Grønfink Utbreiinga av Grønfink |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Fuglar Aves |
| **Orden:** | Sporvefuglar Passeriformes |
| **Familie:** | Finkefamilien Fringillidae |
| **Slekt:** | *Chloris* |
| **Art:** | **Grønfink** *C. chloris* |
|
| **Vitskapleg namn** |
| ***Chloris chloris***Linnaeus, 1758 |

Grønfinkegg
**Grønfink** (*Chloris chloris*, òg *Carduelis chloris*) er ein fugl i finkefamilien som er utbreidd i Europa, Nord-Afrika og sørvestre Asia aust til Turkmenistan.

Skildring
---------

Grønfinken er ein kraftig bygd fugl med eit stort hovud og eit kraftig nebb. Han er om lag 14,5-16 cm lang, og veg mellom 17 og 34 gram. Fjørdrakta er olivengrøn med gule innslag. Vengene og stjerten er gulgrøne og stjerten kan ein tydeleg sjå når fuglen flyg. Hoa er meir gulbrun, men med dei same gule fjørene på vengene og stjerten som hannen har. 

Grønfinken er ein selskapeleg fugl og lever oftast i flokkar med mange individ. Han lever ofte saman med grønsisiken når han ikkje hekkar. Der det er mykje mat kan det samla seg store flokkar med grønfinkar. Om kvelden samlar dei seg òg i store flokkar i skogen for å overnatta. 

Grønfinken hekkar i april–juli, og er tilhøva gode kan eit par få opptil tre kull. Hoa legg mellom 4 og 6 egg som ho rugar på i 12–14 dagar. Ungane forlèt reiret etter 13–16 dagar.

Grønfinken er ein av dei få fuglane som syng medan han flyg.

I år 2021 blei grønfink oppgradert frå kategorien *livskraftig* til *sårbar* (VU) på den norske raudlista for artar.

Referansar
----------

1. 1 2  Stokke BG, Dale S, Lislevand T, Jacobsen K-O, Strøm H og Solvang R (2021, 24. november). *Fugler: Vurdering av grønnfink Chloris chloris for Norge.* Norsk rødliste for arter 2021. Artsdatabanken. Henta 25. november 2021
|  |
| --- |
| **Parsismen** |
|  |
| *Teologi* |
| Ahura Mazda |
| Angra Mainyu |
| Spenta Mainyu |
| Yazataene |
| Atar - Verethraghna - RashnuSraosha - Mithra - Anahita |
| Amesja Spentaene |
| Asja Vahisjta - Vohu ManahKhsjathra Vairya - Spenta ArmaitiHaurvatát - Ameretát  |

**Vohu manah** eller **vohuman** («den gode hugen») er ein av dei seks amesja spentaene i parsismen. Han er anden til guddommeleg visdom, opplysing og kjærleik. Vohu manah gjev menneske evna til å skjøna asja (sanning, rettferd) og naturen til jorda vår, og ta det rette valet. Han er dermed instrumentet av moralsk tenking.

Parsarar trur at Vohu manah er nærare til Ahura Mazda enn dei andre amesja spentaene. Det var han som leia Zarathusjtra til Ahura Mazda den første gongen. På grunn av det trur dei at alle som vil kjenna Ahura Mazda må gå ved Vohu manah. Parsarar trur at den enklaste måte å innlemma Vohu manah i livet sitt er med kjærleik, i ekteskap og med familien, naboar og andre menneske. 

Den andre månaden i dei parsiske kalendrane er vigsla til Vohu manah. Han er knytt til tamdyr, særleg kyr, som symboliserer godleiken han framdyrkar.
**Olaf Fjalstad** (2. april 1888–22. februar 1971) var ein norsk jurist og politikar, fødd i Bamble. Han representerte byane i Nord-Noreg og partiet Høgre på Stortinget frå 1928 til -45.

Fjalstad var son til ein prest. Han var elev ved Kongsgård skole i Stavanger.Etter å ha vorte student i Stavanger i 1906, studerte han til cand.jur. og tok eksamen i 1911. Åra 1911-15 praktiserte han kunnskapane sine hos Riksadvokaten i Oslo, og på sorenskriveri i Valdres og Nordre Helgeland. I 1916 flytta han til Tromsø og var fullmektig hos statsadvokaten i fem år, og deretter statsadvokat 1921-37 i Troms og Finnmark lagsokn. Samstundes var han 1930-37 styrar av Noregs Bank si avdeling i Tromsø. Frå 1937 var han lagdommar i Nedenes til han gjekk for aldersgrensa, budde då i Arendal.

Fjalstad var med i Tromsø bystyre frå 1922 til han forlet byen i 1937. Han var varaordførar 1926 og 1929-30, ordførar 1927. Hausten 1927 vart Høgre-mannen vald til å representere byane i Nord Noreg; Bodø, Narvik, Tromsø, Hammerfest, Vardø, Vadsø, på Stortinget. Med attval dei tre neste stortingsvala, vart han verande stortingsmann til 1945. Månadene fram til 21. juni 1928 var han med i Sosialkomiteen, då han vart flytta over i Justiskomiteen, der han vart verande medlem til han gjekk ut av Stortinget.

Kjelder
-------

1. ↑  Stavanger Aftenblad: "Kongsgård-starer til 50-årsfest", 21. juli 1953 s.3.

* Stortingsbiografi Arkivert 2016-03-04 ved Wayback Machine.


|  |  |
| --- | --- |
| Autoritetsdata | 
* PolSys

 |
**Hanne Hegh** (fødd 27. april 1960) er ein norsk tidlegare handballspelar som vann VM-bronse i 1986 og OL-sølv 1988 med Noregs handballandslag for kvinner. Ho vann elles fire noregsmeisterskap og to seriemeisterskap med Gjerpen IF.

Hegh debuterte for Noreg 2. november 1979. Ho var kaptein på dei norske landslaga som vann bronsemedalje i handball-VM 1986 i Nederland og sølvmedalje under Sommar-OL 1988 i Seoul. Hegh deltok i si siste meisterskapsturnering ved handball-VM 1990. Ho var playmaker (spelesjef) i angrepsspelet og skåra 361 mål på sine 202 landskampar. 

Med idrettslaget Gjerpen IF vann Hegh NM-finalen i 1985, 1986, 1990 og 1992 og seriemeisterskapen i 1991 og 1993.

Også dottera Emilie Hegh Arntzen har vunne meistertitlar med det norske handballandslaget.

### Merittar

* VM 1986: Bronsemedalje etter 23–19 mot Aust-Tyskland
* OL 1988: Sølvmedalje etter 20–23 mot Sør-Korea
* VM 1990: Nr 6 med Noreg

Kjelder
-------

* *Denne artikkelen bygger på «Hanne Hegh» frå Wikipedia på tysk, den 4. desember 2016.*


| * v
* d
* e
Handball Det norske kvinnelandslaget i handball under Sommar-OL 1988 Dei olympiske ringane |
| --- |
| 1: Johnsen**·** 2:Svendsen**·** 3: Sundal**·** 4: Hegh**·** 5: Goksør**·** 6: Hogness**·** 7: Singstad**·** 8: Haltvik**·** 9: Digre**·** 10: Steen**·** 11: Pettersen**·** 12: Skotvoll**·** 13: Midthun**·** 14: Eliasson**·** 16: Andersen**·** Landslagssjef: Jacobsen |


|  |  |
| --- | --- |
| Autoritetsdata | 
* Store norske leksikon

 |
**Jaraslaw Tsjeslavavitsj Ramantsjuk** (fødd 10. januar 1966 i Sapotskin i Hrodna-provinsen) er ein belarusisk politikar og økonom, og nestleiar i Det sameinte borgarpartiet. Han var kandidat ved presidentvalet i Belarus i 2010, og kom på tredjeplass ifølgje dei offisielle valresultata.

Ramantsjuk vart utdanna økonom i Minsk. Frå 1990 til 1997 jobba han som lærar, journalist, direktør og analytikar. 1995-96 jobba han som spesialist for det belarusiske parlamentet sin komité for økonomisk politikk og reformer. Som økonom høyrer han til den liberalistiske såkalla austerrikske skulen. Frå april 2000 har han vore nestleiar i Det sameinte borgarpartiet (*Abjadnanaja hramadzianskaja partyja*), med særskilt ansvar for internasjonale forhold, økonomi og utvikling. Han var kandidat ved parlamentsvalet i 2008 for *Dei sameinte demokratiske kreftene*, men vart ikkje vald inn.

31. mai 2010 vart han utpeika som Det sameinte borgarpartiet sin kandidat ved presidentvalet i Belarus i desember 2010. Ifølgje dei offisielle valresultata kom han på tredje plass med 2,0 % av røystene, men valet vart ikkje rekna som fritt og rettferdig av internasjonale observatørar. Kvelden etter valet vart det opptøyar i sentrum av Minsk i protest mot valresultatet. Ramantsjuk tok avstand frå demonstrasjonane og kritiserte dei andre opposisjonskandidatane for å ha sett menneskeliv i fare. Han fekk hard kritikk for dette frå resten av opposisjonen. Den tidlegare presidenten Stanislav Sjusjkevitsj skulda Ramantsjuk for å ha svike opposisjonen.

Kjelder
-------

* *Denne artikkelen starta med ei omsetjing frå russisk wikipedia 11. mars 2011.*

Fotnotar
--------

1. ↑  Разговор о завтрашнем «дне»[*daud lenkje*]
2. ↑  *Ярослав Романчук: «Заканчивается время халявщиков, халтурщиков и хамов»*, arkivert frå originalen 26. august 2008, henta 11. mars 2011
3. ↑  Ярослав Романчук представил программу «Миллион новых рабочих мест для Беларуси»


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI

 |
Yueyang (gul) i Hunan

  

**Yueyang** (kinesisk: 岳阳; pinyin: *Yuèyáng*) er eit byprefektur nordaust i provinsen Hunan i Folkerepublikken Kina. Byprefekturet, som grensar mot begge provinsane Hubei og Jiangxi, har eit areal på 14 896 km² og 5 477 911 innbyggjarar i 2010. Av desse budde 977 036 menneske i storbyen. 

Byprefekturet Yueyang omfattar tre distrikt (区 *qū*), to byfylke (市 *shì*) og fem fylke (县 *xiàn*).

### Samferdsle

Snøggtoget mellom Wuhan og Guangzhou går gjennom området. Også Jingguangbana, som er den eldre toglinja mellom Beijing i nord og Guangzhou i sør, har stoppestad her. Denne sterkt trafikkerte jernbanelinja er også innom mellom andre Shijiazhuang, Handan, Zhengzhou, Wuhan, Changsha og Shaoguan.

Kinas riksveg 107 går gjennom området. Han fører frå Beijing til Shenzhen og er innom provinshovudstadene Shijiazhuang, Zhengzhou, Wuhan, Changsha og Guangzhou.

Kjelder
-------

* *Denne artikkelen bygger på «Yueyang» frå Wikipedia på bokmål, den 6. mai 2012.*

* *Denne artikkelen bygger på «Yueyang» frå Wikipedia på engelsk, den 6. mai 2012.*
**Fløytekonsert nr. 1** i G-dur (KV 313) er ein komposisjon av Wolfgang Amadeus Mozart som vart skriven i 1778. Verket vart bestilt av den nederlandske fløytisten Ferdinand De Jean i 1777. Mozart var meint å skrive fire fløytekvartettar og tre fløytekonsertar, men gjorde berre ferdig to av dei tre konsertar: KV 313 var den første. Andante for fløyte og orkester KB 315 kan ha vorte skriven som ein alternativ langsam sats for dette solostykket. 

Stykket er skrive for eit standard orkester med strykarar, to oboar (som er erstatta av to fløyter i adagio-satsen) og to valthorn.

Stykket er delt inn i tre satsar:

* I. Allegro maestoso
* II. Adagio ma non troppo
* III. Rondo: Tempo di Menuetto

Opninga av den andre satsen vert ofte samanlikna med det kjende temaet frå *An der schönen blauen Donau* av Johann Strauss den yngre, som vart komponert mange år seinare.

Kjelder
-------

* *Denne artikkelen bygger på «Flute Concerto No. 1 (Mozart)» frå Wikipedia på engelsk, den 16. juni 2011.*
	+ *Wikipedia på engelsk oppgav desse kjeldene:*

1. ↑  Flute Concerto No. 1 in G Major, K. 313 (K. 285c). Allmusic.
2. ↑  Huscher, Phillip. Program Notes. Chicago Symphony Orchestra, Carnegie Hall.
|  |
| --- |
| MV «Nella Dan» ved Mawson iskant, Antarktis |
| Karriere (Danmark) |  |
| Namn: | 
«Nella Dan» |
| Eigar: | J Lauritzen Lines |
| Verft: | Aalborg Vaerft |
| Sjøsett: | 
1961 |
| Lagnad: | 
Forliste 1987 |
| Generelle mål |
| Klasse og type: | Isbrytar |
| Lengd: | 
75,5 m |
| Breidd: | 
14,3 m |
| Draft: | 
6,268 m |
| Fart: | 
12,5 knop |
| Rekkevidd: | 
16 000 nm |
| Kapasitet: | 
42 passasjerar |

**«Nella Dan»** var ein dansk isbrytar som vart nytta i teneste for Australia i Antarktis og vart nesten synonym med ANARE (Australian National Antarctic Research Expeditions).

Teneste
-------

Skipet vart bestilt av Lauritzen med mange ønske frå Australian Antarctic Division. Skipet vart kalla opp etter Nel Law, kona til direktøren i AAD, Phillip Law.

Det vart bygt av Aarlborg Værft i 1961 og vart utrusta på same vis som systerskipa «Thala Dan», «Kista Dan» og «Magga Dan». Det var ein isbrytar utstyr med isfinner kring propellen og iskniv, men det hadde i tillegg dobbeltskrog i maskinrommet og delar av lasterommet. Ein kunne nå utkikkstønna via ein stige inne i masta. Då skipet vart bygt vart det rekna for å setje standarden for polarfartøy.

«Nella Dan» segla til Antarktis kvart år med ANARE frå 1962 til 1987, og det er dermed det skipet som har vore lengst i antarktis teneste.

«Nella Dan» fraus fast i isen i 1985 og låg fast i sju veker før dei kom seg laus. Skipet forliste den 3. desember 1987 under eit uvêr ved Macquarie Island. Skipet gjekk på grunn berre nokre meter frå øya. Det var så pass hardt skadt at det vart drege til havs og søkkt den 24. desember 1987.

Kjelder
-------

* *Denne artikkelen bygger på «Nella Dan» frå Wikipedia på engelsk, den 26. november 2012.*
	+ *Wikipedia på engelsk oppgav desse kjeldene:*
* «Magga Dan» på Australian Antarctic Division Arkivert 2013-05-15 ved Wayback Machine.

1. 1 2 3  «Nella Dan 1962-1987». Australian Antarctic Division. Arkivert frå originalen 30. september 2009. Henta 26. november 2012.
2. ↑  AJ (December 1987). *Nella Dan runs aground at Macquarie Island* (Newsletter). ANARE News (Ceased 1996). Australian National Antarctic Research Expeditions.
**Hannelore Wenzel**, kjend som **Hanni Wenzel**, (fødd 14. desember 1956) er ein tidlegare alpinist frå Liechtenstein, som vann verdscupen i alpine greiner i 1978 og 1980. Ho vann to gullmedaljar under Vinter-OL 1980 i Lake Placid, og vart verdsmeister i slalåm i St. Moritz i 1974.

### Aktiv

Hanni Wenzel er fødd i Straubing i Tyskland. Då ho var eitt år gammal flytta familien til fyrstedømmet Liechtenstein, der familien etter ei tid fekk liechtensteinsk statsborgarskap. 17 år gammal vart Wenzel verdsmeister i slalåm i 1974, og fekk sølv i kombinasjonen. To år seinare tok ho under Vinter-OL i Innsbruck Liechtensteins aller fyrste olympiske medalje, ein bronsemedalje. I tillegg fekk ho i Innsbruck ein VM-bronse i kombinasjonen.

Med ein sølvmedalje i kombinasjonen tok Wenzel under VM i alpine greiner 1978 i Garmisch-Partenkirchen ein medalje i øvinga for tredje gong på rad. Ho vart så olympisk meister både i slalåm og storslalåm under vinterleikane 1980 i Lake Placid, og tok i tillegg sølv i utfor. Under dei same leikane vann også broren Andreas Wenzel ein sølvmedalje.

Wenzel vann Verdscupen i alpine greiner 1978, og på ny i 1980. Sesongane 1975, 1979, 1983 og 1984 kom ho på andreplassen i verdscupen. Mellom desember 1973 og mars 1984 vann ho 33 verdscuprenn, flest i storslalåm og slalåm, høvesvis 12 og 11. 89 gongar stod ho på sigerspallen etter renn i verdscupen.

Hanni Wenzel er gift med den austerrikske alpinisten Harti Weirather, og mor til alpinisten Tina Weirather.

Kjelder
-------

* *Sportsboken*, aktuelle årgangar

|  |  |
| --- | --- |
| Autoritetsdata | 
* Store norske leksikon
* VIAF
* GND
* ISNI
* NKC
* Munzinger (sport)

 |
|  |
| --- |
| Magga Dan (1963) |
| Karriere (Danmark) |  |
| Namn: | 
«Magga Dan» |
| Eigar: | J Lauritzen Lines |
| Verft: | Aalborg Vaerft |
| Sjøsett: | 
1956 |
| Lagnad: | 
Opphogd 1984 i Belgia |
| Generelle mål |
| Klasse og type: | Isbrytar |
| Lengd: | 
75,135 m |
| Breidd: | 
13,72 m |
| Draft: | 
6 m |
| Fart: | 
12 knop |
| Rekkevidd: | 
16 000 nm |
| Kapasitet: | 
35 passasjerar |

**«Magga Dan»** var ein isbrytar som vart nytta i teneste for Australia i Antarktis i 1950- og 1960-åra. Etter suksessen med «Kista Dan» bygde det danske selskapet J Lauritzen Lines to skip til av same type, men større og kraftigare. «Magga Dan» og «Thala Dan» vart begge bygde og forsterka for fart i polare farvatn. 

«Magga Dan» vart bygt i 1957 ved Aalborg Værft i Danmark. «Magga Dan» hadde ein marsjfart på 12 knop med opp mot 35 passasjerar. Både Magga og Thala Dan var utrusta med iskniv og ekstra vern på ror og propell. 

Den første kvinna som reiste med Australian National Antarctic Research Expeditions (ANARE) reiste med «Magga Dan» i 1961. Dette var Nel Law, kona til Phil Law, som då var direktør i Antarctic Division, og det var noko kontroversielt at ho hadde fått godkjenning av den australske utanriksministeren til å vere med på denne reisa. «Magga Dan» var i drift for ANARE frå 1959 til 1961. 

I 1969 segla skipet under norsk flagg som M/S «S Nicolau» og i 1972 vart skipet seld til Somalia og omdøypt til M/S «Sierra» før det i 1976 vart seld attende til Noreg og fekk det nye namnet M/S «Calulo». I 1981 vart skipet seld på ny og fekk namnet M/S «Bouvet». Skipet kom til Vrengen i september 1983 og vart lagt i opplag. I oktober 1984 vart det slept til Gent for opphogging.

Kjelder
-------


* «Magga Dan» på Australian Antarctic Division Arkivert 2013-05-15 ved Wayback Machine.
Modell i Musée de la Marine
**«Soleil Royal»** var eit fransk linjeskip med 104 kanonar og flaggskipet til admiral Tourville.

Det vart bygd i Brest mellom 1668 og 1670 av ingeniør Laurent Hubac og sjøsett i 1669. Det lågt unytta i hamna i Brest i fleire år. Det sett i teneste att med 112 kanonar og 1200 mann då niårskrigen braut ut i 1688 som flaggskipet i *escadre du Ponant* (Ponant-skvadronen).

«Soleil-Royal» deltok i slaget ved Beachy Head i 1690 og leia då den senteret i den franske formasjonen. I 1692 deltok skipet i slaget ved Barfleur og vart så hardt skadd at det ikkje kunne seglast attende til Brest og vart sett på landgrunn i Cherbourg for reparasjonar. Natt til 3. juni vart skipet angripen av 17 andre skip, då eit brannskip sette akterspegelen i brann. Brannen nådde raskt krutlageret og skipet eksploderte. Berre ein av 883 av mannskapet overlevde.

Kjelder
-------

* *Denne artikkelen bygger på «French ship Soleil-Royal (1670)» frå Wikipedia på engelsk, den 2. februar 2012.*

Bakgrunnsstoff
--------------
Koordinatar: 72°45′S 60°50′W﻿

**Fogg Highland** er eit isdekt høgland, 20 nautiske mil langt og 10 nautiske mil breitt på Black Coast i Palmer Land i Antarktis, som endar nordaust på Cape Herdman og som grensar i nord til Violantefjorden og i sør til Clowesbreen. 

Fjellet vart fotografert frå lufta av U.S. Antarctic Service i 1940, Ronne antarktiske forskingsekspedisjon (RARE) i 1947, og U.S. Navy, 1965–67. Det vart kartlagd av eit felles sledelag frå RARE og Falklands Islands Dependencies Survey i november 1947, og vart namngjeven i 1981 av UK Antarctic Place-Names Committee etter Gordon Elliott Fogg, ein professor i marinbiologi ved University College of North Wales, 1971–85, som forksa på Den antarktiske halvøya i lag med British Antarctic Survey (BAS) i 1966, 1974, og 1979. Han var styreleiar i BAS sin vitskaplege rådgjevande komite, 1970–86.

Kjelder
-------

1. ↑  «Fogg Highland». Geographic Names Information System, U.S. Geological Survey. Henta 18. oktober 2012.

 Denne artikkelen inneheld stoff som er offentleg eige frå United States Geological Survey-artikkelen  «Fogg Highland» (innhald frå Geographic Names Information System).


|  |  |
| --- | --- |
| Autoritetsdata | 
* GeoNames

 |
Ein skog i Veluwe
**Veluwe** er ein skogkledd region i provinsen Gelderland i Nederland. Veluwe har mange forskjellige landskap, frå skogområde, lyngheiar, nokre små innsjøar og nokre av dei største sanddynene i Europa. Veluwe er den største morenen i Nederland og strekker seg 60 km frå nord til sør og når ei høgd på opp mot 110 meter over havet. 

Opphavleg var Veluwe omgjeve av myrområde, men desse har vorte drenert. Sidan 1990-åra har det vore framlagt planar om å gjenopprette desse våtmarkene ved å blokkere dreneringssystem som vart bygd av bønder i løpet av dei siste 150 åra. 

Midt i det sørlege Veluwe ligg nasjonalparken Nationaal Park De Hoge Veluwe med eit areal på 50 km². Lenger aust ligg nasjonalparken Veluwezoom som òg har ein storleik på 50 km². Det er planar om å gjere heile Veluwe om til ein einaste stor nasjonalpark.

Byar
----

Det er 21 byar i Veluwe: Apeldoorn, Arnhem, Barneveld, Brummen, Ede, Elburg, Epe, Ermelo, Harderwijk, Hattem, Heerde, Nijkerk, Nunspeet, Oldebroek, Putten, Renkum, Rheden, Rozendaal, Scherpenzeel, Voorst og Wageningen.

Bakgrunnsstoff
--------------

* Hoge Veluwe
* Turistinformasjon

Kjelder
-------

* *Denne artikkelen bygger på «Veluwe» frå Wikipedia på engelsk, den 15. februar 2008.*
|  |
| --- |
| ***Velociraptor*** |
|  |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Krypdyr Reptilia |
| **Orden:** | Saurischia |
| **Familie:** | †Dromaeosauridae |
| **Underfamilie:** | †Velociraptorinae |
| **Slekt:** | †***Velociraptor***Osborn, 1924 |

**Velociraptor** var ei slekt små kjøt-etande dinosaurar som levde frå mellom 83 til 70 millionar år sidan, i slutten av krittida. Fossilar av slekta har til no berre vorte funne i Mongolia, men både i dei indre og dei ytre delane.

Dinosauren er i dag kanskje mest kjend for si framtredande rolle i filmen *Jurassic Park*.

Skildring
---------

Velociraptor var ein tobeint rov-dinosaur med lang, stiv hale og store sigdforma klør på bakbeina. Han var ein liten art innanfor sin familie; vaksne eksemplar som er funne måler 1,8 m frå snute til haletipp og er rekna til å ha hatt hovudet sitt 60 cm over bakken. Vekta er rekna til 20 kg.

Det viktigaste kjenneteiknet Velociraptor har som skil han frå andre medlemmar av same familie, er det avlange, flate hovudet. Dette kunne bli 25 cm langt, og hadde ei snute som peikte oppover.

Som andre dromaeosaurar hadde Velociraptor ei stor hand med tre sterkt kurva fingrar. Dette er eit trekk som liknar på vengjebeina i dagens fuglar, som forskarane trur stammar frå nett denne familien. Dinosauren var ein tågjengar, som gjekk på tredje og fjerde tå.

Det er funne fjørkledde eksemplar av fleire tidlegare artar i same dinosaurfamilie, noko som har ført til at mange forskarar trur Velociraptor hadde fjør. Nokre systematikarar har til og med plassert han i same biologiske familie som urfuglen *Archaeopteryx*; det vil seie at dei klassifiserer han som ein vengjelaus fugl. På bakgrunn av dette meiner dei fleste dinosaurforskarar at han òg var varmblodig.

Paleobiologi
------------

Dette fossilet er ein Velociraptor i kamp med ein *Protoceratops*. På bakgrunn av dette veit me at Velociraptor var ein jeger som drap sitt eige bytte.
Velociraptor er ein av få dinosaurar me har heilt sikre biologiske opplysningar om. I 1971 vart det funne eit fossil som synte ein Velociraptor i kamp med ein *Protoceratops*; ei lita nashornøgle utan horn. Fossilet er eit lukketreff av dei sjeldne i paleontologisk historie - dyra har vorte gravlagd i sand medan dei slost, så fort at rørslene deira vart fanga i sjølve fossilet. I dette glimtet frå fortida ser me at Velociraptor nytta den store kloa på andre tå til å skjera over strupen på byttet sitt.

I boka og filmen *Jurassic Park* vert Velociraptor framstilt som eit jaktande flokkdyr, på linje med m.a. ulv og løve i dag. Det finst derimot ingen fossil som støtter denne hypotesen.

|  |  |
| --- | --- |
| Autoritetsdata | 
* Store norske leksikon
* EOL

 |
Den tredje reisa til Paulus
**Thyateira** eller **Thyatira** er det antikke namnet på den tyrkiske byen Akhisar. Han ligg langt vest i Tyrkia, sør for Istanbul, kring 80 km frå Middelhavet. 

Byen heitte først Pelopia (gresk *Πελοπία*), men vart kalla Thyateira (*Θυάτειρα*) av kong Selevkos I Nikator i 290 fvt. Han var i krig med Lysimakhos då han fekk vite at kona hadde fødd han ei dotter. I følgje Stefanos av Byzantium kalla han byen «thuateira» frå gresk «θυγατήρ» (*thugater*), som tyder «dotter», men det er meir truleg at det er eit eldre lydisk namn. I antikken låg Thyatira på grensa mellom Lydia og Mysia. Han var kjend for farging og var eit senter for indigohandel. Ein har mellom anna funne inskripsjonar i ruinane av den antikke byen som syner til farging. 

I tidleg kristendom var det ei viktig kristen kyrkje i Thyateira, nemnd som ei av Dei sju openberringskyrkjene i Johannes’ openberring. I følgje Openberringa skal ei kvinne kalla Jesabel ha kalla seg sjølv profeti Tyatira, «men som med læra si lokkar tenarane mine til å driva hor og eta avgudsoffer».

Kjelder
-------

* *Denne artikkelen bygger på «Thyatira» frå Wikipedia på engelsk, den 24. august 2012.*
	+ *Wikipedia på engelsk oppgav desse kjeldene:*

1. ↑  Stefanos av Byzantium, *De Urbibus*
2. ↑  Θυγάτηρ, 
Henry George Liddell, Robert Scott, *A Greek-English Lexicon*, at Perseus project
3. ↑  Apostelgjerningane 16:14.
4. ↑  Johannes’ openberring 1:11; 2:18-28.

Koordinatar: 38°55′15″N 27°50′30″E﻿
|  |  |
| --- | --- |
| Velsigna ver, du Jesus Krist!Din daude berga mange,Du vart den rette Samson visst,Som slo den deg tok fange, Og daudens portar braut du nedOg vann oss fred,Og uskadd ut fekk ganga.

Frå *Nynorsk salmebok nr 274* |  |

**«Velsigna ver, du Jesus Krist!»** er, slik salmen står i *Nynorsk salmebok*, Bernt Støylen si omsetjing av siste delen av ein av Petter Dass sine katekismesongar: «Den Aposteliske Troes Artikle - Den Fierde Sang». Originalen vart framlagt for sensuren i 1698 og trykt første gong i 1714. 

Petter Dass-salmen er skriven til ein del av den apostoliske truvedkjenninga: «Piint under Pontio Pilato, korsfæst, død og begraven». Originalen har 25 vers. M.B. Landstad valde ut vers 19, 20, 23, 24 og 25 da han gjendikta salmen og tok han med i si Kirkesalmebog, der han vart trykt under 1. påskedag, på nr 355. Bernt Støylen tok utgangspunkt i dei same versa da han omsette salmen nynorsk, og denne versjonen vart trykt på nr 274 i *Nynorsk salmebok*.

I Norsk salmebok er salmen trykt på nr 156, og her er han tatt med under bolken for langfredag og påskeaftan. 

Meloditilvisinga hos Petter Dass er «Siungis som: Maria hun er een Jomfrue reen, etc». Denne melodien er det òg vist til hos Landstad og i Nynorsk salmebok. I Norsk salmebok er salmen trykt med ein melodi skriven av Johan Varen Ugland i 1972. .

Bakgrunnsstoff
--------------


|  |  |
| --- | --- |
| Med dig skal da min Kiøds Skavank
I Graven lukkis inde,
Jeg skal opreysis klar og blank,
Men den skal slet forsvinde,
Den skal som Røg og Damp forgaa,
Jeg skal opstaa
It bedre Land at finde.

Siste vers av Petter Dass-salmen |  |

* Originaltekst

* Norsk salmebok 1985
* Landstads reviderte salmebok 1926
* Nynorsk salmebok 1925
Koordinatar: 66°14′S 110°35′E﻿

**Wyche Island** er ei lita øy like sør for vestenden av Burnett Island i Swain Islands. Denne regionen vart fotografert frå lufta av U.S. Navy Operasjon Highjump (1946–47), ANARE (Australian National Antarctic Research Expeditions) (1956), og den sovjetiske ekspedisjonen (1956). Øya vart landmålt i 1957 av C.R. Eklund. Han namngav ho etter flyfotografen Paul A. Wyche i U.S. Navy, som heldt seg ved Wilkes Station i 1957.

Sjå òg
------

* Composite Antarctic Gazetteer
* Antarktiske og subantarktiske øyar
* Antarktiske øyar sør for 60 °S
* SCAR
* kravområde i Antarktis

Kjelder
-------

* *Denne artikkelen bygger på «Wyche Island» frå Wikipedia på engelsk, den 18. november 2012.*
	+ *Wikipedia på engelsk oppgav desse kjeldene:*

Bakgrunnsstoff
--------------

 Denne artikkelen inneheld stoff som er offentleg eige frå United States Geological Survey-artikkelen  «Wyche Island» (innhald frå Geographic Names Information System).


|  |  |
| --- | --- |
| Autoritetsdata | 
* GeoNames

 |
**Thure Valdemar Lindgren** (18. april 1921–2. september 2005) var ein svensk skihoppar som representerte IFK Kiruna og *IF Friska Viljor*. Han tok sølvmedaljen i verdsmeisterskapen i Lake Placid i 1950. Lindgren var frå Jukkasjärvi i Norrbottens län, der han også døydde.

### Aktiv

Lindgren vart svensk meister i skihopping i 1947. I 1949 vann han hopprennet i Svenska skidspelen i Sollefteå. Under verdsmeisterskapen i Lake Placid i 1950 lukkast han vinne sølvmedaljen, eit knapt poeng føre den seinare olympiameisteren Arnfinn Bergmann, men seks poeng bak verdsmeisteren Hans Bjørnstad, begge desse hopparane var frå Noreg. 

Han deltok i vinter-OL 1952 i Oslo, men fall i sitt fyrste hopp på 63 meter og vart nummer 40 av 44 deltakarar. Same sesongen kom han på delt fjerdeplass i Lahti-spelen.

Kjelder
-------

* P.Chr. Andersen: *Den nye olympiaboken*. 1957
* Sports Reference: Thure Lindgren Arkivert 2012-12-15 ved Wayback Machine.
* Svenska Skidförbundet: Backe/nordisk kombination Arkivert 2010-05-22 ved Wayback Machine.
* Svenska Skidspelen: Pristagare i Svenska Skidspelen Arkivert 2010-08-18 ved Wayback Machine.
* Sveriges Olympiska Komitté: Thure Lindgren[*daud lenkje*]
**Rune Kjølstad** (fødd 1962) var ordførar i Røyken kommune frå 1999 til 2015. Siden 2015 har han vore medlem av Buskerud Fylkesting. Han representerer Høgre.

Rune Kjølstad var først medlem i Framstegspartiet. Ved kommunevalet i 1979 vart Frp for første gongen representert i kommunestyret i Røyken. Rune Kjølstad vart då vald som varamedlem til kommunestyret. Kommunelova før 1991 sa at kommunestyret som vart vald ved kommunevalet i september, først skulle tre saman i januar året etter. Dette gjorde at Rune Kjølstad var valbar, for sjølv om han var 17 år valåret ville han fylle 18 år innan første funksjonsår til kommunestyret. Han vart vald som fast kommunestyrepresentant frå 1983. Frå 1987 til 1995 sat han òg i fylkestinget.

I 1987 vart Steinar Maribo den første varaordføraren for Framstegspartiet i Røyken. Maribo vart vald inn på Stortinget i 1989 og frå november 1989 overtok Rune Kjølstad stillinga som varaordførar i ein alder av 27 år. Kjølstad var òg fungerande ordførar tidvis frå 1989 til 1991 på grunn av at han vikarierte i Målfrid Borge (H) sitt fråvære. Rune Kjølstad var på den tida den yngste fungerande ordføraren i landet. Til samanlikning var Jan Petersen 29 år då han vart vald til ordførar i Oppegård i 1979. Kjølstads popularitet er kanskje ein av mange forklaringar på kvifor Frp gjekk lite tilbake ved kommunevalet i Røyken i 1991 som elles var eit «katastrofeval» for Frp på landsbasis. I Røyken gjekk Frp tilbake frå 6 til 5 mandat.

Etter landsmøtet på Bolkesjø i 1994 melde Rune Kjølstad seg ut av Frp. Steinar Maribo danna bygdelista i Røyken. Rune Kjølstad stilte ikkje til val i 1995. I 1999 vart Kjølstad spurt om å vere Høgres ordførarkandidat. Dei borgarlege partia fekk fleirtal, og Kjølstad vart ordførar. Ved dei tre neste vala (2003, 2007 og 2011) gjekk Høgre kraftig fram, mykje på grunn av Kjølstads popularitet blant Røykens folkesetnad. Kjølstad vart altså gjenvalt som ordførar både i 2003, 2007 og 2011. Gjenvalet i 2011 gav han den fjerde perioden som ordførar.

Før valet i 2015 vart Kjølstad spurt om å stille som fylkesordførarkandidat for Buskerud Høgre. Han tok dermed ikkje gjenval som ordførar av Røyken.

Kjelder
-------
**Martin Andresen** (fødd 2. februar 1977) er ein norsk fotballspelar som spelar på den sentrale midtbanen til Vålerenga der han også er manager. Han har i tillegg vore kaptein på det norske landslaget.

Andresen starta fotballkarrieren sin på 2. divisjonslaget Ski, etter dette nokre korte periodar i Moss og Viking, før han kom til Stabæk i 1997. Andresen vart raskt ein nøkkelspelar på Nadderud, og danna saman med Tommy Svindal Larsen det mange rekna som den beste midtbaneoppstillinga i Tippeligaen. Andresen vart cupmester i 1998 då Stabæk noko overraskande slo Rosenborg i finalen.

Hausten 1999 vart Andresen kjøpt av den engelske klubben Wimbledon, der Egil «Drillo» Olsen var manager. Opphaldet i Wimbledon vart likevel lite vellykka, og etter berre éin sesong vart han leigd ut til Molde. Også i Molde sleit Andresen med å etablere seg fast på laget, og han vende derfor seinare attende til Stabæk.

Andresen hadde den beste sesongen sin i 2003, då han vart rekna som den viktigaste bidragsytaren til at Stabæk tok bronsemedalje i serien. Han vart kåra til årets spelar, både av spelarkollegaene og dei fleste avisene. Han etablerte seg også på landslaget dette året, og returnerte til England der han i ein periode var på utlån til Blackburn, før han nok ein gong returnerte til Stabæk. Etter at Stabæk rykte ned til 1. divisjon i 2004, vart Andresen kjøpt av Brann 23. desember 2004. Same år vart han også utnemnd til landslagskaptein av Åge Hareide.

I 2005 etablerte Andresen seg straks som sjef på den sentrale midtbanen hos Brann, men mista mange kampar på grunn av skadeproblem. Andresen gjekk til Vålerenga som spelande managar etter sesongen 2007.

Andresen er med sin eigardel på 22,5 prosent ein av dei største eigarane av møbel- og eigendomskonsernet Skeidar.

Bakgrunnsstoff
--------------

 Commons har multimedium som gjeld: **Martin Andresen**

|  |  |
| --- | --- |
| Autoritetsdata | 
* BIBSYS
* Store norske leksikon
* VIAF
* GND
* ISNI

 |
Kart over Martha's Vineyard.
**Martha's Vineyard** er ei 231,75 km² stor øy ved sørkysten av Cape Cod i Massachusetts. Øya har ein fast folkesetnad på 15 000 og utgjer det meste av Dukes County (resten av fylket består av Elizabeth Islands og Nomans Land). Øya er den tredje største på austkysten av USA, og den største som ikkje har landfast samband. Ho er berre tilgjengeleg via fly eller båt/ferje.

Øya var heim for eit av dei første kjende samfunna av døve, og er kjend for eit heilt spesielt teiknspråk som var med å legga grunnlaget for amerikansk teiknspråk. Øya er no primært kjend som ein sommarkoloni, sjølv om heilårsbefolkninga har auka ein god del sidan 1960-talet.

Kjelder
-------

* *Denne artikkelen bygger på «Martha’s Vineyard» frå Wikipedia på bokmål, den 27. februar 2022.*

Bakgrunnsstoff
--------------

* Offisiell nettstad Edit this at Wikidata

 Commons har multimedium som gjeld: **Martha’s Vineyard**

 Reiseguide for Martha's Vineyard frå Wikivoyage
* Martha's Vineyard Online

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* LCCN
* BNF
* BNF (data)
* SUDOC
* GeoNames
* BBC Things
* MusicBrainz (area)

 |